Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
8 ธ.ค. 2559

ลุ้น ECB ขยายระยะเวลาการทำ QE ไปอีก 6 เดือน…”ซื้อ” CK
ดัชนี SET อยู่ที่ 1,530 จุด +9.47 จุด +0.62% ปริมาณซื้อขาย 26,066 ลบ.
แนวรับ :          1,520 / 1,514          แนวต้าน :          1,540
 
สรุปทิศทางและแนวโน้มตลาด
SET ปรับสูงขึ้นแกร่งตามตลาดหุ้นโลก ลุ้น ECB ขยายเวลา QE: ตลาดหุ้นโลก และ SET ปรับสูงขึ้นแกร่ง ตั้งแต่เปิดตลาด ด้วยปัจจัยสนับสนุนจาก 1) คาด ECB ขยายเวลาการทำ QE มูลค่า EUR8 หมื่นล้าน/เดือน ต่อไปอีก 6 เดือน เป็นสิ้นสุด ก.ย.17 2) คาดประกาศผู้ชนะประมูลรถไฟฟ้าสายสีส้ม 8 หมื่นล้านบาท เร็วๆ นี้ และแนวโน้มกาขยายตัวเศรษฐกิจปีหน้า 3) แรงซื้อกองทุน LTF และ 4) คาด ครม.ออกมาตรการลดหย่อนภาษีซื้อสินค้า-บริการ 15,000 บาท เป็นปัจจัยหนุนเศรษฐกิจโค้งสุดท้ายของปีนี้ เป็นปัจจัยบวกต่อกลุ่มค้าปลีก แนะนำ “ซื้อ” KTC BJC BEAUTY GLOBAL ROBINS HMPRO
“ซื้อ” CK…ตัวเก็งชนะประมูลรถไฟฟ้าสายสีส้ม: แนะนำ “ซื้อ” CK ด้วยเป้าหมายพื้นฐาน 38 บาท ด้วยปัจจัยสนับสนุนจาก 1) การลงทุนโครงสร้างพื้นฐานของภาครัฐฯ มีความชัดเจน และเร่งตัวขึ้นปีหน้า ขณะที่ระยะสั้นคาดว่า CK มีโอกาสชนะการประมูลรถไฟฟ้าสายสีส้มมูลค่า 8 หมื่นล้านบาท ซึ่งจะเป็น catalyst ระยะสั้น 2) ราคาหุ้นปัจจุบันที่ 31.75 บาท ยังไม่สะท้อนมูลค่าธุรกิจรับเหมาฯ ที่ 15 บาท/หุ้น โดยถ้าพิจารณาจาก NAV ของบริษัทลูกจะเห็นว่าอยู่ที่ 30.25 บาท/หุ้นไปแล้ว 3) ธุรกิจบริษัทลูกมีการขยายตัวได้อีกมากในอนาคต ไม่ว่าจะเป็น BEM ที่กำลังเจรจาเดินรถของรถไฟฟ้าสายสีน้ำเงินส่วนต่อขยาย, CKP เจรจาลงทุนโรงไฟฟ้าเพิ่มในลาว และ TTW กำลังขยายธุรกิจน้ำประปาในพม่า ซึ่ง CK ได้รับผลดีจากบริษัทลูกสูงถึง 1.1-14 พันล้านบาท/ปี ในช่วง 2016-18
 
หุ้นที่น่าสนใจทางเทคนิค
UNIQ “ซื้อ” ราคาหุ้นแกว่งตัวขึ้นทดสอบกรอบ Sideways พร้อมปริมาณการซื้อขายสูงและเส้นค่าเฉลี่ยทำ Golden Cross สนับสนุน หากผ่าน 18.10 บาทได้จะเป็นจังหวะซื้อเก็งกำไรตาม มีแนวต้านแรกที่ 18.50 บาท ผ่านได้มีเป้าหมายถัดไปที่ 19.00 บาท
TPCH “ซื้อ” ราคาหุ้นดีดทะลุ Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายหนาแน่น สอดคล้องกับเครื่องมือ DI+ กลับมาตัด DI- ขึ้นไป เป็นจังหวะซื้อเก็งกำไร มีแนวต้านแรกที่ 18.70 บาท และถัดไปที่ 19.20 บาท
PSTC “ซื้อ” ราคาหุ้นดีดตัวขึ้นอีกครั้งหลังพักตัวที่แนวเส้นค่าเฉลี่ยระยะสัปดาห์ พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 0.76 บาท และแนวต้านถัดไปที่ 0.80 บาท